CELEX: 62019TN0561
Language: fi
Date: 2019-08-13 00:00:00
Title: asia T-561/19: Kanne 13.8.2019 — Lípidos Santiga v. komissio

30.9.2019   
            
            
               FI
            
            
               Euroopan unionin virallinen lehti
            
            
               C 328/73
            
         
      Kanne 13.8.2019 — Lípidos Santiga v. komissio
      (asia T-561/19)
      (2019/C 328/81)
      Oikeudenkäyntikieli: englanti
      
         Asianosaiset
      
      
         Kantaja: Lípidos Santiga, SA (Santa Perpètua de Mogoda, Espanja) (edustaja: asianajaja P. Muñiz Fernández)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan parlamentin ja neuvoston direktiivin (EU) 2018/2001 täydentämisestä siltä osin kuin on kyse suurta epäsuoran maankäytön muutoksen riskiä aiheuttavien raaka-aineiden, joiden tuotantoalue on laajentunut merkittävästi paljon hiiltä sitovalle maalle, määrittelemisestä sekä vähäistä epäsuoran maankäytön muutoksen riskiä aiheuttavien biopolttoaineiden, bionesteiden ja biomassapolttoaineiden sertifioinnista 13.3.2019 annetun komission delegoidun asetuksen (EU) 2019/807 3 artiklan ja liitteen;
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäinen kanneperuste, joka perustuu siihen, että vastaajan kokonaisnäkemys, jonka seurauksena palmuöljyn katsotaan olevan suuren ILUC-riskin raaka-aine, ei ole oikeasuhteinen.
               
            
                  2.
               
               
                  Toinen kanneperuste, joka perustuu siihen, että vastaaja on tehnyt ilmeisen arviointivirheen katsoessaan, että palmuöljy on sen alkuperästä riippumatta suuren ILUC-riskin raaka-aine.
               
            
                  3.
               
               
                  Kolmas kanneperuste, joka perustuu siihen, että kriteerit, joiden perusteella palmuöljy luokitellaan suuren ILUC-riskin raaka-aineeksi, ovat syrjiviä.
               
            
                  4.
               
               
                  Neljäs kanneperuste, joka perustuu siihen, että komissio on laiminlyönyt toteuttaa tarvittavan vaikutusten arvioinnin ennen riidanalaisen asetuksen antamista.
               
            
                  5.
               
               
                  Viides kanneperuste, joka perustuu siihen, että komissio on laiminlyönyt perustella syyt, joiden perusteella on valittu kaava, jonka nojalla on katsottu, että palmuöljy on suuren ILUC-riskin raaka-aine.